ലിംഗായത്തുകളെ പിണക്കാതെ ബിജെപി, ബസവരാജ് ബൊമ്മെ ഇനി കര്ണാടക മുഖ്യമന്ത്രി കര്ണാടകയുടെ ഇരുപത്തിമൂന്നാമത് മുഖ്യമന്ത്രിയായി ബിജെപി നേതാവ് ബസവരാജ് സോമപ്പ ബൊമ്മെ സത്യപ്രതിജ്ഞ ചെയ്തു. രാജ്വ്ഹവനില് നടന്ന ചടങ്ങില് ഗവര്ണര് തവര്ചന്ദ് ഗെഹ്ലോട്ടാണ് സത്യവാചകം ചൊല്ലിനല്കിയത്. അതേസമയം രാഷ്ട്രീയ പാരമ്ബരത്തിനൊപ്പം സാമുദായിക സമവാക്യങ്ങള് കൂടി കണക്കിലെടുത്താണ് ബിജെപിയുടെ രാഷ്ട്രീയതീരുമാനം. ജാട്ടുകള്ക്ക് സ്വാധീനമുള്ള ഹരിയാനയില് ആദ്യമായി ജാട്ട് ഇതര മുഖ്യമന്ത്രിയെ നിയോഗിച്ചതുപോലെയോ ജാര്ഖണ്ഡില് രഘു ബര് ദാസിനെ തെരഞ്ഞെടുത്തതുപോലെയോ ഒരു പരീക്ഷണത്തിന് മുതിരാതെ ലിംഗായത്ത് സമുദായത്തില് നിന്നുള്ളയാളെയാണ് ബിജെപി മുഖ്യമന്ത്രിയായി തിരെഞ്ഞെടുത്തത്. ദക്ഷിണേന്ത്യയില് ആദ്യമായി താമര വിരിഞ്ഞ കര്ണാടകയില് ലിംഗായത്തുകളെ പിണക്കാന് ബിജെപി ആഗ്രഹിക്കുന്നില്ല എന്ന് വ്യക്തമാക്കുന്നതാണ് പുതിയ തീരുമാനം. നേരത്തെ യെഡിയൂരപ്പയെ മുഖ്യമന്ത്രി സ്ഥാനത്ത് നിന്ന് മാറ്റിയാല് ബിജെപി വലിയ വില നല്കേണ്ടി വരുമെന്ന് ലിംഗായത്തുകള് മുന്നറിയിപ്പ് നല്കിയിരുന്നു. യെഡിയൂരപ്പയുമായി അടുത്ത അടുപ്പമുള്ള വ്യക്തി കൂടിയാണ് ബസവരാജ്. ബിജെപിയ്ക്ക് പിന്നില് കര്ണാടകയില് ഏറെകാലമായി നിലയുറപ്പിച്ച സമുദായമാണ്ണ ലിംഗായത്തുകാര്. കോണ്ഗ്രസുമായി ഏറെ അടുപ്പമുണ്ടായിരുന്ന ലിംഗായത്തുകാര് അയോധ്യ രഥ യാത്രയുമായി ബന്ധപ്പെട്ട് ഉണ്ടായ സംഭവവികാസങ്ങളെ തുടര്ന്നാണ് കോണ്ഗ്രസില് നിന്നും അകന്നത്. പിന്നീട് ബിജെപിയുടെ ഉറച്ച വോട്ട് ബാങ്കായി ലിംഗായത്ത് സമുദായം മാറുകയായിരുന്നു. എന്നാല് 2013 ലെ നിയമസഭ തെരഞ്ഞെടുപ്പിന് മുന്പ് ബിജെപിയുമായി തെറ്റിപിരിഞ്ഞു യെഡിയൂരപ്പ കര്ണാടക ജനത പക്ഷ എന്ന പാര്ട്ടി രൂപികരിച്ചിരുന്നു. വലിയ നേട്ടം യെഡിയൂരപ്പ്യ്ക്ക് ഉണ്ടാക്കാന് ആയില്ലെങ്കിലും . ലിംഗായത്ത് വോട്ടുകള് ഭിന്നിപ്പിക്കപ്പെട്ടത്തോടെ 2008ല് 110 സീറ്റ് ഉണ്ടായിരുന്ന ബിജെപി 40ലേക്ക് കൂപ്പുകുത്തിയിരുന്നു. ഇതിനെ തുടര്ന്നാണ് 2014 ലോക്സഭ തെരരെഞ്ഞെടുപ്പിന് മുന്പേ പിണക്കം മറന്ന് യെഡിയൂരപ്പയെ ബിജെപി തിരികെ എത്തിച്ചത്. അതിനാല് തന്നെ ശക്തമായ വോട്ട് ബാങ്കിനെ പിണക്കാതെയാണ് ഇത്തവണ ബിജെപി തീരുമാനം കൈകൊണ്ടിരിക്കുന്നത്. ജീവിത പങ്കാളിയെ തേടുകയാണോ ? കേരള മാട്രിമോണിയില് രജിസ്ട്രേഷന് സൗജന്യം !